## Retten har talt...
Den talende ret er Oberlandesgericht Stuttgart, som har fundet frem til at Wikimedia Foundation har ansvar for indholdet i den tysksprogede Wikipedia. Politiken har denne historie: "Wikipedia holdes ansvarlig for andres løgne" og henviser til denne dom. Jeg tvivler på at det umiddelbart får de store konsekvenser, men det er da en interessant vinkel. -- () 28. nov 2013, 15:12 (CET)
Interessant. Uanset hvilke juridiske konsekvenser dette måtte kunne få i relation til den danske del af Wikipedia, så kunne referatet af dommen i medierne måske få nogle til at prøve lykken, hvis de føler sig skidt behandlet. () 28. nov 2013, 15:18 (CET)
Jeg tænker, du kan have ret, Pugilist - selv om jeg også, som Palnatoke, betvivler at det herhjemme kommer til at nå tyske proportioner. Men er den bedste metode til at "omgås" eller afværge dét problem ikke, at vi alle husker hinanden på at hjælpe utrænede skribenter fremad, i stedet for at tage den modsatte konsekvens og blive mere strikse og ekskluderende (som denne beslægtede artikel forudser) - altså at være imødekommende og invitere folk indenfor, så folk netop ikke føler sig skidt behandlet? -- () 28. nov 2013, 22:42 (CET)
Opstår en dag et problem, kommer dette næppe fra en virksomhed, der ikke kan få lov til selv at skrive artiklen om sig selv, men nok mere sandsynligt fra en af de personer, der fra tid til anden hænges ud på Wikipedia som mere eller mindre kriminel eller anløben. Nogle skribenter synes drevet af et motiv til karaktermord, og det er - efter min opfattelse - ikke altid, at der fra de øvrige, mere rutinerede brugere gribes ind hurtigt, og konsekvent, nok. POV er et problem, som vi løbende bør være opmærksomme på. Vi havde for noget tid siden en task force, der gjorde et fint stykke arbejde med konsekvent at løbe POV-artikler igennem, så lige pt. har vi næppe så mange problematiske artikler, men det kan hurtigt opstå igen. () 29. nov 2013, 07:56 (CET)
Taskforcen bestod desværre kun af Ramloser og mig (og med Ramloser som den mest aktive), så den mistede pusten efter forholdsvis kort tid. Hvis nogen har lyst til at genoptage arbejdet, vil det være en glimrende hjælp. -- () 29. nov 2013, 10:05 (CET)
Rigtig nok, som Ole skriver var vi for få til opgaven. Desuden har jeg i øjeblikket møller på hjernen, jf. mølleprojektet. Men da det snart er jul, tager jeg en times tørn om dagen de kommende 4 dage!-- () 20. dec 2013, 17:34 (CET)
Lidt for nysgerrighedens skyld læste jeg Politikens artikel og nogle beslægtede artikler, der var linket til. Udsigten til, at injurier får lov at stå ret længe på dansk wiki, er minimal. Men måske burde vi - for god ordens skyld - genoptage forslaget om, at man i sådanne tilfælde vil kunne gøre aktive brugere opmærksomme på det fx ved en kommentar på diskussionssiden under en passende overskrift "fejl i artikel" - hvis man da ikke selv vil rette det (det er jo ellers en del af ideen med brugerstyring). Det beklagelige er vel, at medierne nærmest vægrer sig ved at give wiki-projektet positiv omtale (fx om de bidrag, som runologer har ydet på dansk wiki). () 20. dec 2013, 18:49 (CET)
